stanford-oval/wikipedia huggingface dataset:
טרנספורמציה קנונית
דוגמה

נתבונן בדוגמה של מתנד הרמוני חד־ממדי. מתנד כזה יכול להיות מתואר באמצעות הקוארדינטות הקנוניות  q,p המתארות את המיקום והתנע הקווי של החלקיק, ומקיימות את ההמילטוניאן  H(q,p)={\frac {1}{2m}}\left(p^{2}+m^{2}\omega ^{2}q^{2}\right). נרצה שההמילטוניאן בקואורדינטות החדשות יהיה פונקציה של התנע הקנוני בלבד. תנאי זה מתקיים אם נבחר  q=f(P)\cos(Q);p={\frac {f(P)}{m\omega }}\sin(Q). נחפש פונקציה יוצרת מסוג ראשון לטרנספורמציה כזו. נקבל ש m\omega q\cot(Q)=p={\frac {F_{1}(q,Q)}{\partial q}}\implies F_{1}(q,Q)={\frac {1}{2}}m\omega q^{2}\cot(Q) ולכן  P=-{\frac {\partial F_{1}}{\partial Q}}={\frac {m\omega q^{2}}{2\sin ^{2}Q}} ומכאן ניתן להפוך את הקשרים ולקבל:
q={\sqrt {\frac {2P}{m\omega }}}\sin {Q};p={\sqrt {2m\omega P}}\cos(Q). ההימלטוניאן בקואורדינטות החדשות הוא פשוט  H(Q,P)=\omega P ולכן  {\dot {Q}}=\omega \implies Q=\omega t+c כשהקבוע  c נקבע על ידי תנאי ההתחלה ו- {\dot {P}}=0\implies P={\frac {E}{\omega }} כש- E היא האנרגיה הקבועה והידועה של המערכת. בסה"כ התקבל  q={\sqrt {\frac {2E}{m\omega ^{2}}}}\sin(\omega t+c);p={\sqrt {2mE}}\cos(\omega t+c) שהוא הפתרון הידוע למתנד הרמוני. השיטה אותה הצגנו, בה ההמילטוניאן הופך להיות פונקציה של התנעים הקנוניים בלבד ולא של הקואורדינטות המרחביות הקנוניות, היא שיטה שניתנת ליישום כללי ומסייעת בפתרון בעיות מסובכות יותר מהמתנד ההרמוני הפשוט.
לב גורביץ'

אין תמונה חופשית
לב בנימינוביץ גורביץ (יהושע אריה הורביץ) (1882 – 10 בפברואר 1943) היה מנהיג ציוני ומשפטן, משנת 1925 יושב ראש קהילת יהודי לנינגרד (היום סנט פטרסבורג) ומשנת 1928 יו"ר הוועד המרכזי של ההסתדרות הציונית בברית המועצות. בשנת 1929 נאסר על ידי השלטונות הסובייטים בגין פעילותו הציונית. הוגלה למאסר בסיביר ומת בגלות זו בשנת 1943.
משפחתו

לב גורביץ נולד בשנת 1882 בעיירה אוברוביץ (אובאראביצ'י (Уваравічы)) בחבל הומל שברוסיה הלבנה. אביו בנימין פייביש היה סוחר יערות עתיר נכסים, נצר לשל"ה הקדוש. אמו דבורה לבית היילגמן היא דודתו של ההיסטוריון שמעון דובנוב. לב בנימינוביץ היה הצעיר מבין אחיו. אחיו הבכור, שאול ישראל, הוא הסופר המפורסם ש"י איש הורוויץ. אח אחר, יצחק משה, מהנדס שזכה לתואר "גנרל אזרחי" (ניתן לו על ידי הצאר ניקולאי בגין תרומתו לחיזוק הספנות הרוסית), והיה היהודי היחיד שזכה לתואר זה. אחיו השלישי, צבי טוביה, היה סוחר מפורסם בהומל בעל ידע תורני וחילוני נרחב.
בשנת 1909 נישא לב גורביץ לזינאידה לבית מרקוביץ מהמשפחות המכובדות בוויטבסק. בשנת 1910 נולדה בתם צרטה, שנישאה לסופר יעקב דוד אברמסקי. בשנת 1912 נולד בנם בנימין (ונה), שנהרג בשנת 1943 במדי הצבא האדום במלחמת העולם השנייה.
תולדותיו

לב גורביץ' למד ב"חדר", המשיך את לימודיו בגימנסיה כללית בעיר גלוכוב שברוסיה הלבנה, התנדב לצבא הצאר, ולאחר שירותו הצבאי למד כלכלה ומשפטים באוניברסיטת היידלברג. בשנת 1909 עבר לפטרבורג (היא לנינגרד לאחר מות לנין) ושימש שם כיועץ משפטי לאחד הבנקים הגדולים. בשנות מלחמת העולם הראשונה (1914 -1917) שימש כיועץ משפטי לחברה הפינית לימאות בפטרבורג. בשנת 1917, לאחר המהפכה ניהל את הארכיון של הסנט הרוסי וכן נמסר לניהולו בית חרושת.
פעילותו הציונית

בשנת 1919 ניהל את הוצאת הספרים העברית "קדימה" ואת בית הדפוס שלה.
בשנת 1920 נבחר לכהונת יושב ראש הוועד העירוני הציוני בפטרבורג ובשנת 1924 נבחר לכהן כיושב ראש הוועד המרכזי של ההסתדרות הציונית בברית המועצות.
בשנת 1925 פרסם את ספרו "סוריה, פלסטינה, מסופוטמיה (ארצות המנדט)". מטרתו של הספר הייתה לעורר את קוראיו לציונות. מכיוון שהוצאת ספר כזה הייתה אסורה בברית המועצות, הקיף גורביץ' את כתיבתו על ארץ ישראל בפרטים גם על מסופוטמיה וסוריה (שהמשותף לשלושתן היה היותן ארצות המנדט). בחלק על ארץ ישראל השכיל להכניס פרטים, יבשים לכאורה, כגון הצהרת בלפור, חוקת המנדט והמצב הכלכלי בארץ ישראל, ששירתו את מטרת כתיבת הספר לעורר את יהודי ברית המועצות לציונות. ספר זה נדפס בתחילה באישור השלטונות, הוחרם על ידי הסובייטים לאחר מכן וכל עותקיו נשרפו. כל זאת לנגד עיניו של גורביץ' שנזדמן דרך מקרה למקום.
במסגרת פעילותו הציונית, פעל גורביץ' לכינוס ועידה כלל ארצית של קהילות ברית המועצות. הוא אף זכה לאישור השלטונות לקיום ועידה כזו. לאחר קבלת האישור נסע לב גורביץ' על חשבונו ברחבי ברית המועצות כדי לשכנע את הקהילות השונות להשתתף בוועידה, אך כל מאמציו לא צלחו והוועידה לא יצאה אל הפועל. נראה שדווקא אישור השלטונות פעל לרעתו של גורביץ' מכיוון שרבים, ובראשם הרבי מלובביץ', טענו שהוועידה היא מזימה של השלטונות באמצעות גורביץ' לעקוב אחר הפעילות הדתית של הקהילות השונות ולפקח עליה.
בשנת 1929, לאחר שינוי יחס השלטונות לפעילות הציונית נעצרו הפעילים בלנינגרד, וגורביץ' בראשם, נשפטו ונאסרו.
ב-10 בינואר 1930 נדון לשלוש שנות גלות בעיר צ'ימקנט. לאחר מספר חודשים הועבר לכפר סוזק. בשנת 1935 הוארכה תקופת גלותו ובאפריל 1937 הועבר למחנה הסגר בקוסטנאי. במועד לא ידוע הועבר למחנה הסגר בטובולסק שבמערב סיביר, שם נפטר ב-10 בפברואר 1943.
ספריו

סוריה, פלסטינה, מסופוטמיה (ארצות המנדט), לנינגרד 1925 (ברוסית)
לקריאה נוספת

יד ושם ליהושע אריה הורביץ ירושלים תש"ה – קובץ זכרונות והערכות יוצא במלאת שנתיים למותו
אברמסקי צרטה, "שם ישבנו מזכרונות על לב בנימינוביץ גורביץ", בתוך: אגרות יעקב דוד אברמסקי, תל אביב: 1991, עמ' 275 – 283.
בייזר מיכאל, יהודי לנינגרד 1917 – 1939, ירושלים: 2005.
רפאלי (צנציפר) אריה, במאבק לגאולה – ספר הציונות הרוסית ממהפכת 1917 עד ימינו, תל אביב: תשט"ז, עמ' 39, 123, 124, 197.
הערות שוליים

↑  בפתח הספר מופיע אישור של הצנזורה הסובייטית ל-3,100 עותקים
↑  ד. מירסקי, "הוצאה ותישרף", יד ושם ליהושע אריה הורביץ
↑  צילום האישור בספר יהודי לנינגרד עמ' 217
| --- | --- |
בקרת זהויות :  NLI: 987010831523805171  VIAF: 35164600039237670487   WorldCat (עם VIAF): 35164600039237670487
דער נסתר

| --- | --- |

 לידה:  1 בנובמבר 1884 ברדיצ'ב, האימפריה הרוסית 
 פטירה:  4 ביוני 1950 (בגיל 65) ברה"מ 
 מדינה:  ברית המועצות 
 שפות היצירה:  יידיש, רוסית 
 
בקדמת התמונה: הצייר מארק שאגאל, ומאחוריו דער נסתר (ליד מוסקבה, 1920 או 1921)
העטיפה לספר מעשיות של הנס כריסטיאן אנדרסן, שתרגם דער נסתר ליידיש
דער נסתּר או דער ניסטער (יידיש: "הנסתר", מבוטא: "דֶר נִסְתֶּר"; ברוסית: Дер Нистер;‏ 1884, ברדיצ'ב – נרצח ב-1950 במחנה מעצר סובייטי) הוא שם העט של פנחס כהנוביץ' (ביידיש: פּנחס (פּיניע) קאַהאַנאָוויטש; ברוסית: Пинхус Менделевич Каганович), שהיה סופר יידיש, הוגה דעות, מתרגם ומבקר.
תולדות חייו ופועלו

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
דער נסתר נולד בברדיצ'ב, במשפחת חסידים וסוחרים. הוא קיבל חינוך דתי חסידי מסורתי ופנה להשכלה ולקריאה חילונית. דרך קריאתו גם התקרב לחוגים ציוניים. הוא נאלץ לחמוק מגיוס לצבא הצאר, הסתתר בז'יטומיר, וחי בצמצום כמורה פרטי. מראשית כתיבתו נמשך למסתורין, לקבלה ולכתיבה סמלית, וכך אימץ לעצמו את שם העט "דער נסתר" ('הנסתר').
בשנת 1921, לאחר המהפכה, עזב את ברית המועצות והשתקע בגרמניה. בשנות ישיבתו בברלין הוציא לאור את שני קובצי סיפוריו הראשונים. באותה העת שיתף פעולה לזמן קצר עם שני יוצרי היידיש משה ליפשיץ ולייב קוויטקו, והשלושה הוציאו גם קובץ אוונגרדי של שירת יידיש. בסוף שנת 1925 שב לברית המועצות והשתקע בעיר חרקוב שבאוקראינה. ספריו הסימבוליסטיים, בעלי הנימין היהודיות המובהקות, הוכרזו כספרות ריאקציונית על ידי השלטון הסובייטי ומבקרי הספרות משרתי הקו השליט. דער נסתר חדל לזמן מה לפרסם את סיפוריו והתפרנס מעיתונות. עם זאת, באמצע שנות ה-1930 החל בכתיבת הרומן ההיסטורי בית משבר, שחלקו הראשון פורסם בברית המועצות עוד לפני מלחמת העולם השנייה.
בעת מלחמת העולם השנייה שהה דער נסתר בטשקנט ומשם עבר למוסקבה בסוף 1943. בתקופה זו פרסם שורה של סיפורים על השמדת היהודים על ידי הנאצים. ב-1947 הצטרף לרכבת מהגרים ניצולי שואה למחוז היהודי האוטונומי בירוביג'אן שבמזרח הרחוק הרוסי, כדי לראות במו עיניו את המצב במחוז היהודי שהקמתו החלה כשני עשורים קודם לכך. הוא נעצר בשנת 1949, נכלא במחנה הגולאג ברפובליקת קומי בצפון רוסיה ומת שם ב-4 ביוני 1950. באוגוסט 2017 אותר קברו על ידי החוקרים פרופ' בר קוטלרמן מאוניברסיטת בר-אילן וד"ר אלכסנדרה פּוֹליאן מאוניברסיטת מוסקבה.
דער נסתר נחשב למספר ייחודי בספרות היידיש של המאה ה-20 בברית המועצות. הוא כתב סיפורי מעשיות, גם מחורזות, לילדים. בשנת 2004 תורגם ספר מעשיות קטן שלו על ידי שלום לוריא, ויצא לאור בהוצאת כרמל. הוא תרגם את כתבי הנס כריסטיאן אנדרסן ליידיש. הרומן המונומנטלי שלו, "בית משבר", מוקדש לחסידי ברסלב. הוא פרסם סיפורים, מעשיות, מאמרים ומסות, תרגומים ויצירות לילדים. לעברית תורגם רק חלק מזערי מיצירתו זו.
ספריו

געדאנקען און מאטיווען: לידער און פראזע, וילנה: יוגענד, 1907. (מחשבות ומוטיבים: שירים ופרוזה)
העכער פון דער ערד, ורשה: פראגרעס, תר"ע. (למעלה מן האדמה)
געזאנג און געבעט, קייב: קונסט פערלאג, 1912. (שירה ותפילה)
א מעשה מיט א האן: דאס ציגעלע, וילנה: ב"א קלעצקין, 1917. (מעשה בתרנגולת)
מעשה’לאך, קייב: קיעווער פארלאג, תרע"ח. (מעשיות)
צום בארג, קייב: קונסט פערלאג, 1918. (אל ההר)
אנדערסענס מעשהלאך, קייב: קיעווער פארלאג, תרע"ט. (סיפורי אנדרסן)
גייענדיק: זאמלבוך, דער נסתר, לייב קוויטקא, מ' ליוושיץ, ארויסגעגבן פון דער אידישער סעקציע באם קאמיסאריאט פאר פאלקבילדונג, ברלין: Typ. Kniga, Lutzer & Vogt, 1923
א בבא מעשה, אדער, די מעשה מיט די מלאכים, קייב, 1921. (סיפור סבתא, או, הסיפור עם המלאכים)
מעשהלעך אין פערזן, ורשה: קולטור-ליגע, 1921. (מעשיות בחרוזים)
געדאכט, קייב: קולטור-ליגע, 1929. (נחשב)
פון מיינע גיטער, חארקוב: מעלוכע פארלאג פון אוקראינע, 1929.
הויפטשטעט, חארקוב: ליטעראטור און קונסט, 1934. (ערי בירה)
זעקס מייסעלעכ, קייב: מעלוכע פארלאג, 1939. (שש מעשיות)
די מישפאכע מאשבער, מוסקבה: מעלוכע פארלאג עמעס, 1939. (בית משבר)
העשל אנשעלעס, ניו יורק: לאה קעסמאן ליטעראטור-פאנד ביים איקוף, 1943.
דער זיידע מיטן אייניקל, ניו יורק: ל’ קעסמאן ליטעראטור פאנד ביים איקוף, 1943. (הסבא עם הנכד)
קארבאנעס, מוסקבה: אגיז- מעלוכע פארלאג דער עמעס, 1943. (קרבנות)
אינעם אקופירטן פוילן, בואנוס איירס: זשורנאל איקוף, 1945. (בפולין הכבושה)
דערציילונגען און עסייען, ניו יורק: איקוף פארלאג, 1957. (סיפורים ומסות)
ווידערוווקס, מוסקבה: סאוועטסקי פיסאטעל, 1969. (דחיה)
ספריו > מספריו בתרגום עברי

בית משבר, רומן היסטורי, תרגמו לעברית ח. רבינזון וש. נחמני, ספרית פועלים, 1951.
מעשיות בחרוזים, תרגם שלום לוריא, איורים דוד לוריא, כרמל ירושלים, 2004.
הנזיר והגדייה, סיפורים, שירים, מאמרים, תרגם דב סדן, מבוא מאת חנא שמרוק, מוסד ביאליק, ירושלים, 1963.
פלורה, תרגם אהרון וייסמן, חוה, 1961.
תחת גדר, ומעשה בלץ ועכברה, תרגמו א"ד שפיר ודב סדן, תרמיל, משרד הביטחון, 1969.
מאוצר סיפורי הנסתר, תרגם שלום לוריא, כרמל ירושלים, 2006.
לקריאה נוספת

חנא שמרוק, עזיבת סופרי יידיש את ברית-המועצות ושובם אליה לאור איגרת בלתי ידועה של דער נסתר, נדפס בבין ישראל לאומות, תשמ"ח 1988.
דב סדן, עם שירי הנוער העבריים של דער נסתר (פנחס כהנוביץ), נדפס בבחינות, 7, תשל"ז 1977.
חנא שמרוק, "תחת גדר" של דער נסתר, נדפס בשבות, 10, תשמ"ד 1984.
חנא שמרוק, "פתח משחק" של דער נסתר וחברו מיכל שפאל, נדפס בבחינות, 4, תשל"ג 1973.
בר קוטלרמן, אדם כי ימות בבירוביג'אן, מוסף השבת מקור ראשון, 15 במרץ 2013.
הערות שוליים

↑  Grave of influential Yiddish writer and Soviet resistance activist discovered at former gulag, JTA, August 30, 2017; בער קאָטלערמאַן און אַלכּסנדרה פּאָליאַן, סוף־כּל־סוף באַקומט דער נסתּר אַ מצבֿה / Finally Der Nister Gets a Gravestone, הפורוורד, 31 באוגוסט 2017 (מהדורת 25 באוגוסט 2017).
| --- | --- |
בקרת זהויות :  NLI: 987007256856005171  PLWABN: 9810585332105606  BIBSYS: 7018757  BNE: XX5147287  BnF: cb12197259c (data)  GND: 118964631  ICCU: LO1V184859  ISNI: 0000 0000 8015 8027  LCCN: n50043102  LNB: 000284595  NKC: zmp2017945243  NLA: 35415599  NTA: 074059874  RERO: 02-A005492473  SUDOC: 030587069  Trove: 944744  VIAF: 44344968   WorldCat (עם VIAF): 44344968
מרג'ורי פינלי

| --- | --- |
מרג'ורי פינלי
מרג'ורי פינלי
 לידה:  5 באוקטובר 1928 ממפיס, טנסי, ארצות הברית
 פטירה:  1 ביוני 2003 (בגיל 74) רדינג, ארצות הברית
 שם לידה:  מרג'ורי מולנקאמפ פינלי
 מדינה:  ארצות הברית
 מקום מגורים:  סנטורקה, הוואנה, קראקס, סנט צ'ארלס, מיזורי
 השכלה:  אוניברסיטת לינדנווד (1949)
 עיסוק:  עיסוקים שונים
 בן זוג:  רוברט פינלי (1952)
 מספר צאצאים:  2
מרג'ורי מולנקאמפ פינלי (באנגלית: Marjorie Moehlenkamp Finlay;‏ 5 באוקטובר 1928 – 1 ביוני 2003) הייתה זמרת אופרה ואישיות טלוויזיונית אמריקאית. היא ביצעה קטעי סופרן שונים וזכתה להצלחה הן כאישיות טלוויזיונית והן כזמרת אופרה. לאחר שזכתה בתחרות כישרונות בשנת 1950 פינלי הופיעה בתוכנית הרדיו "Music With the Girls" של ABC. מאוחר יותר הייתה לה תוכנית טלוויזיה משלה והיא הייתה מנחת הטקסים "El Show Pan-American" שהתקיימו בפוארטו ריקו. פינלי הופיעה בדרום אמריקה והוציאה אלבום מוזיקה במקסיקו. שניים מנכדיה הם הזמרת-יוצרת טיילור סוויפט והשחקן אוסטין סוויפט.
ביוגרפיה ולימודים

מרג'ורי מולנקאמפ נולדה ב-5 באוקטובר 1928 בממפיס, טנסי, לאלמר הנרי מולנקמפ מסנט צ'ארלס, מיזורי וקורה לי מורו מארקנסו. היא גדלה בסנט צ'ארלס.
היא למדה באוניברסיטת לינדנווד בשנת 1949. כאשר למדה במכללה במקסיקו, היא הייתה סולנית במקהלה. היא קיבלה תואר ראשון במוזיקה מטעם האוניברסיטה. היא הייתה חלק מאחוות מו פי אפסילון. היא הייתה בין הזמרות בקונצרט הפופ של התזמורת הסימפונית של סנט לואיס באודיטוריום קיל.
קריירה

בשנת 1950 עבדה מולנקאמפ כפקידת קבלה בבנק הלאומי של Boatmen בסנט לואיס. היא זכתה בתחרות כישרונות בתוכנית "Music With the Girls" של ה-ABC. הדבר עורר התעניינות רבה סביבה, מה שגרם לרדיו לשדר את שיריה. בהמשך יצאה למסע הופעות שנמשך 15 חודשים. בקיץ 1951 המשיכה את לימודיה בעצתו של אדווין מקארתור.
לאחר נישואיה עברו פינלי ובעלה להוואנה שבקובה, ולאחר מכן בפוארטו ריקו עקב המצב הפוליטי ביחסי ארצות הברית – קובה. לאחר מכן הם עברו לקראקס ואז שבו עם ילדיהם לסנטורס. בפוארטו ריקו, לפינלי הייתה תוכנית טלוויזיה משלה והיא הופיעה בקונצרטים, אופרות ומועדוני לילה, כולל הופעות מדי לילה במשך שבועיים, שהתקיימו במלון קריב הילטון.
פינלי הייתה מנחת הטקסים של "El Show Pan-Americano" ששודרו ב-APA-TV בסנטורס. התוכנית הובילה לכך שפינלי כונתה כ"פאר של פוראטו ריקו". היא הייתה פעילה בחברות Pro Arte Societies; ארגון מוזיקה אזרחית. על פי הדיווחים, הספרדית שלה הייתה "גרועה" מספיק כדי להצחיק את הקהל שלה. תוכנית הטלוויזיה שלה שודרה שישה לילות בשבוע במשך 17 חודשים. פינלי הופיעה בכמה מדינות בדרום אמריקה. היא שרה עם התזמורת הסימפונית של פוארטו ריקו. היא גם הוציאה אלבום בכורה רשמי שהופץ במקסיקו.
בשנת 1962 הופיעה פינלי בקונצרט שהתקיים באודיטוריום בקייל. ההופעה שלה כללה ביצועים מחודשים ל-"Fanciulla è sbocciato l'amore" ו-"Song Jewel".
פרסים ומועמדויות

| שנה | פרס | הערות | מקור |
| --- | --- | --- | --- |
| 1949 | מלגה בסך 200 דולר (שוות ערך ל-2,149 דולר בשנת 2019) | תחרות מוזיקה ארצית |  |
| 1961 | בוגרת מצטיינת עם תעודת זכות | — |  |
| 1962 | מונתה לקפטנית כבוד במשמר הלאומי האווירי בפוארטו ריקו | כונתה "מדרינה" ("הסנדקית") |  |
מורשת וחיים אישיים

היא התחתנה עם רוברט פינלי, נשיא "Raymond Construction Company", ב-22 במרץ 1952 בפאלם ביץ', פלורידה. נולדו להם שתי בנות, ביניהן אנדריאה גרדנר פינלי סוויפט. פינלי נפטרה ב-1 ביוני 2003 ברידינג, פנסילבניה.
פינלי הייתה סבתם מצד אמה של הזמרת-יוצרת טיילור סוויפט ואחיה, השחקן אוסטין סוויפט. טיילור ציינה את פינלי כמי שהעניקה לה השראה בקריירה המוזיקלית שלה. בשנת 2020 הוציאה סוויפט את השיר "Marjorie" שנכלל באלבום האולפן התשיעי שלה Evermore. סוויפט הוסיפה את שמה של פינלי לשיר, וניתן לשמוע ברקע את קולה.
הערות שוליים

↑  זמרת סופרן, עורכת-מנחת טקסים, אשת טלוויזיה, מגישת רדיו
1 2 3 4  Taylor Swift song ‘Marjorie’ is a tribute to her late grandmother, The Independent, ‏2020-12-11 (באנגלית)
1 2 3 4 5  "Clipped From The St. Louis Star and Times". The St. Louis Star and Times. 1950-02-27. p. 5. נבדק ב-2020-12-19.
1 2 3 4 5 6 7 8  The family of young music phenomenon Taylor Swift, BHW, ‏2018-03-01 (באנגלית אמריקאית)
↑  "Clipped From Mexico Ledger". Mexico Ledger. 1948-04-17. p. 5. נבדק ב-2020-12-19.
↑  "Clipped From The St. Louis Star and Times". The St. Louis Star and Times. 1949-06-10. p. 36. נבדק ב-2020-12-19.
1 2 3  "Clipped From St. Louis Globe-Democrat". St. Louis Globe-Democrat. 1952-02-24. p. 35. נבדק ב-2020-12-19.
1 2  Brink, Margaret J. "She's a star in Puerto Rico". Globe-Democrat. St. Louis, Missouri.
1 2 3 4  "Clipped From St. Louis Globe-Democrat". St. Louis Globe-Democrat. 1962-01-09. p. 30. נבדק ב-2020-12-19.
↑  "Clipped From St. Louis Globe-Democrat". St. Louis Globe-Democrat. 1962-01-13. p. 26. נבדק ב-2020-12-19.
↑  "Marjorie Moehlenkamp is finalist in music contest" (PDF). Lindenwood College Bulletin. ביוני 1949. p. 13. נבדק ב-11 בדצמבר 2020. {{cite news}}:  (עזרה)תחזוקה - ציטוט: url-status (link)
↑  "180 Lindenwood Graduates Will Attend Reunion". St. Louis Globe-Democrat. 26 באוקטובר 1961. p. 16. נבדק ב-11 בדצמבר 2020 – via Newspapers.com. {{cite news}}:  (עזרה)תחזוקה - ציטוט: url-status (link)
↑  Angela Andaloro, What Taylor Swift's Marjorie Is Really About - The List, TheList.com, ‏2020-12-11 (באנגלית אמריקאית)
| טיילור סוויפט |
| --- | --- |
פרסים ומועמדויות • דיסקוגרפיית אלבומים • דיסקוגרפיית סינגלים • הופעות חיות • שירים • וידאוגרפיה • השפעה תרבותית • השפעה הפוליטית • תדמית ציבורית
אלבומי אולפן: Taylor Swift • Fearless • Speak Now • Red • 1989 • Reputation • Lover • Folklore • Evermore • Midnights • The Tortured Poets Department
אלבומי הוצאה חוזרת: Fearless (Taylor's Version) • Red (Taylor's Version) • Speak Now (Taylor's Version) • 1989 (Taylor's Version)
מיני-אלבומים: The Taylor Swift Holiday Collection • Rhapsody Originals • iTunes Live from SoHo • Beautiful Eyes
אלבומי הופעה: Speak Now World Tour – Live • Live from Clear Channel Stripped 2008 • Folklore: The Long Pond Studio Sessions (from the Disney+ Special) • Lover (Live from Paris)
אלבומי וידאו: Taylor Swift and Def Leppard • Journey to Fearless
סיבובי הופעות: Fearless Tour • Speak Now World Tour • The Red Tour • The 1989 World Tour • Reputation Stadium Tour • The Eras Tour
סרטים תיעודיים: Taylor Swift: Reputation Stadium Tour • Miss Americana • Folklore: The Long Pond Studio Sessions • All Too Well: The Short Film  • Taylor Swift: The Eras Tour
משפחה: אוסטין סוויפט (אח) • אוליביה בנסון (חתולה) • מרג'ורי פינליי (סבתא)
מורשת: ההשפעה של The Eras Tour • סוויפטיז • Nannaria swiftae‏ • Castianeira swiftay
מחלוקות: מולר נגד סוויפט • מחלוקת המאסטרס • מחלוקת טיקטמאסטר • מותה של אנה קלרה בנבידס
ערכים קושרים: אחוזת סמואל גולדווין • בומבלורינה • הולידיי האוס • וונדרסטראק • וונדרסטראק אנצ'נטד • טיילור סוויפט הפקות • City of Lover •‏ טיילור שיש
| --- | --- |
בקרת זהויות :  MusicBrainz: 5ae6d9e2-5069-4a75-a80f-a0a2b0c37917
עמוק באדמה – דמויות

עמוק באדמה היא סדרת דרמה המשכית אמריקאית העוסקת בנושא המוות המועבר דרך בית לוויות משפחתי שנוצרה על ידי אלן בול. ערך זה הוא רשימה של כל הדמויות הראשיות של הסדרה לאורך העונות.
לסדרה שבע דמויות ראשיות, הכוללות את בני משפחת פישר ועמיתיהם. הדמויות הנוספות הן דמויות אורח קבועות ומשפיעות שהופיעו לאורך עונות הסדרה. דמויות המשנה הן דמויות להן היה תפקיד משני במהלך הסדרה.
רקע > ליהוק

אלן פול, ממפיקי הסדרה, סיפר שלו ולבול ישנו מבחר עצום של שחקנים מועדפים ומוערכים, שרוב הדמויות אשר לוהקו הגיעו מרקע התיאטרון, ושכולם היו חייבים לקרוא ולהיבחן וכך הם בחרו את השחקנים הטובים ביותר.
פיטר קראוזה ("נייט פישר") סיפר שכאשר קיבל את התסריט הסוכן שלו הציע לו להיבחן על התפקיד של דייוויד, אך לאחר שנבחן נאמר לו בהפקה מעוניינים בו לתפקיד של נייט, והיה בטוח שהוא עומד לקבל סירוב על שני התפקידים. לאחר שקרא את התסריט של נייט, גילה כי בינו לבין הדמות המון קווים במשותף. בול טוען שנייט בקלות הוא הדמות הכי רוחנית בסדרה. בול הוסיף שאת השחקנית של ברנדה לקח להם הכי הרבה זמן ללהק כיוון שהיא הדמות הכי קשה למשחק מבין הדמויות. הוא רצה שהיא תהיה מאוד חכמה, בעלת "סקסיות לא-מתנצלת", כלשונו, אך אחת שלא תיחשב כ"חבילה נשית לתצרוכת הגברית" כיוון שהיא חכמה מדי לכך. רייצ'ל גריפית'ס ("ברנדה צ'נווית'") הייתה באוסטרליה בזמן האודישנים לסדרה ומנהלה שלח לה את פרק הפיילוט בפקס. בול חשב שהיא שחקנית מצוינת אך על ברנדה להיות אמריקאית ולא אוסטרלית. מיד כשסיימה לקרוא את פרק הפיילוט טלפנה גריפית'ס בחזרה ואמרה שהיא מאוד מעוניינת בתפקיד. כשבול פגש אותה לראשונה הוא חשב שהיא יכולה להיות אמריקאית באופן מושלם.
לורן אמברוז, שנבחנה לתפקיד קלייר פישר, הגיעה באיחור לאודישנים, כמעט לפני הסוף. ליבי גולדשטיין וג'וני לורי-ג'ונסון, מלהקות הסדרה מספרות שהיא הייתה מבריקה. בזמן האודישן אחד המלהקים אמר לבול שהוא "לא בטוח שניתן לראותה ממש מסוממת, מתוסבכת, דפוקה, ומפוחדת". למרות זאת, בול היה משוכנע לתת לה הזדמנות נוספת. אמברוז מספרת שהיא חושבת שזה זמן מדהים לפגוש דמות כאשר היא בתיכון ובעלת מעורבות עצמית ושבשבילה הייתה זו דרך מעניינת להתחיל את הסדרה.
כשהיו צריכים ללהק לתפקידי דייוויד וקית' בול נתקל בקשיים בליהוק שכן שחקנים רבים לא הסכימו לשחק דמות הומוסקסואלית. הוא טען שהוא לא תומך גדול ברעיון ששחקן סטרייט שיגלם הומוסקסואל זו פעולה אמיצת לב, אך הוא מאמין ששחקן סטרייט שיסרב לגלם תפקיד של הומוסקסואל זו פעולה פחדנית, והוא ציין לשבח את מייקל ("דייוויד פישר") ומתיו ("קית' צ'ארלס") על כך שלקחו על עצמם את התפקיד. מתיו סיפר שהיה זהיר בהתחלה כיוון שלא רצה לעשות שום דבר סטריאוטיפי כיוון שהוא גבר אמריקאי-אפריקאי וזה לא משהו שהוא לא רצה לקחת בו חלק. הוא העדיף לחשוב על כך כמערכת יחסים המדברת על אהבה וכך הוא מבסס את דמותו, באהבה. כשהוצע למייקל סי הול התפקיד, הוא היה בניו יורק בעבודה במחזמר "קברט", שם קרא את התסריט והחליט להיבחן לתפקיד.
לפני פיתוח הסדרה, פרדי רודריגז ("ריקו דיאז") עבד עם בול בסיטקום בשנת 99' וכשראה שבול מפיק סדרה חדשה החליט ללכת ולהיבחן כמו כל שחקן אחר. במהלך שלבי ההפקה לקח אותו בול הצידה ואמר לו כי כתב את הדמות של ריקו כשהוא חושב עליו, והוא הופתע שבול עדיין זכר אותו לאחר זכייתו באוסקר. ליבי וג'וני, המלהקות הוסיפו שבאחת מישיבות הליהוק הם חשבו על שמות כה רבים עד כדי כך שהן לא יכלו לזכור את הפגישות הראשונות אך הן זוכרות כשהשם פרנסיס קונרוי ("רות' פישר") עלה. הן מספרות שכל אחד שהכיר את פרנסיס היה בטוח שהיא מושלמת לתפקיד. בול אמר עליה כי היא "שחקנית פשוט מדהימה". אמברוז, שפגשה את פרנסיס כשצולמה העונה הראשונה התפעלה מכישורי המשחק שלה וחשבה שיש לה עוד הרבה מה ללמוד בעבודה הזו לעומתה.
דמויות ראשיות > דייוויד ג'יימס פישר

| --- | --- |
דייוויד פישר 2044 - 1969
דייוויד פישר 2044 - 1969
 מספר הופעות:  63 פרקים
 גילום הדמות:  מייקל סי הול
 מידע
 גיל:  75 (במותו)
 תאריך לידה:  1969
 מקצוע:  מנהל בית לוויות
 תאריך פטירה:  2044
 סיבת המוות:  התקף לב
 דמויות קשורות
 משפחה:  ראו עץ משפחת פישר
דייוויד ג'יימס פישר (1969-2044), מגולם על ידי מייקל סי הול הוא האח האמצעי במשפחת פישר. דייוויד הוא הומוסקסואל בארון. בשנות ה-20 לחייו הוא היה מבולבל בנוגע לנטיותיו המיניות, ואף התארס לבחורה בשם ג'ניפר (איתה סיים את מערכת היחסים). בתחילת הסדרה הוא וקית' יוצאים אך שומרים על כך בסוד, לטובת דייוויד. דייוויד הצטרף לעסק המשפחתי בשנת 89' כשהיה בן 20 וקינא מאוד באחיו שעזב את הבית לחיים עצמאיים. לאחר מות אביו וחזרתו של נייט, הוא מציג טינה גלויה כלפי נייט על כך שקיבל חצי מהעסק. הם במהרה מתפייסים כאשר נייט מוכן לתרום את חלקו לעסק. באותו זמן, דייוויד מתמנה לעוזר כומר בכנסייה, תפקיד שירש לאחר שאביו נפטר. קית' מחליט להיפרד מדייוויד לאחר שנמאס לו לנהל זוגיות "סודית" כיוון שהוא עדיין בארון, ובגלל תפקידו בכנסייה, דבר שגוזל מזמנו. דייוויד יוצא מהארון בפני קלייר ונייט. דייוויד המבולבל מקיים יחסי מין מזדמנים עם בחורים ממועדנים, מהאינטרנט וזונות ממין זכר. כשמשפחתו של צעיר אשר נרצח על היותו הומוסקסואל מחליטה לערוך לו הלוויה בפישר ובניו, הדבר משפיע על דייוויד קשות ולבסוף הוא מחליט לצאת מהארון בפניו אמו, שידעה את זה קודם לכן אך הוא נמנע מלדבר איתה על כך והוא החליט לנכון לספר לה בעצמו. בנוסף הוא מתפטר מתפקידו בכנסייה, לאחר שהרגיש כי הוא לא מקובל שם עקב נטיותיו המיניות. דייוויד וקית' שומרים על קשר ולבסוף חוזרים חודשים לאחר מכן. הם מתקשים לגדל את טיילור, אחייניתו של קית' שאמה אלכוהוליסטית דבר שגורם לקית' לשרות במתח רב. לאחר שטיילור עוברת לגור עם הוריו של קית', צצות ביניהם בעיות רבות והם מחליטים ללכת לטיפול זוגי.
במהלך העונה השלישית הם משקמים את זוגיותם כשהם מבלים יותר ביחד מחוץ לבית ופוגשים חברים חדשים. בנוסף דייוויד מצטרף למקהלת גברים עליזים. כשהוא וקית' נוסעים ללווייתה של דודתו בסן דייגו, דייוויד מצדד את קית' בריב עם אביו אך קית' תוקף אותו על התערבותו, מה שגורם לדייוויד להרגיש עצבני ומושפל והוא חוזר ללוס אנג'לס באוטובוס. לאחר שקית' חוזר מסן דייגו דייוויד נפרד ממנו אך בסוף העונה השניים חוזרים לאחר שיחה מלב אל לב. במהלך העונה הרביעית דייוויד נחטף על ידי טרמפיסט בזמן שהוא אוסף גופה לבית הלוויות. דייוויד נשדד ומוכה ונאלץ להתמסטל. חוטפו שופך עליו דלק במטרה לשרוף אותו, ולבסוף מכוון לכיוונו אקדח. כשדייוויד עזוב בסמטה חשוכה וקודרת, הוא רואה את כל חייו עוברים לו כנגד עיניו. לאחר החטיפה הוא מתחיל לחוות התקפי טראומה בנוסף לכך שהסתיר ממשפחתו את פרטי החטיפה. הוא מרגיש בודד יותר ויותר עקב עבודתו של קית' מחוץ ללוס אנג'לס, ואף סובל מהפרעת דחק פוסט-טראומטית. לאור החוויה ששינתה לו את החיים, הוא מתפרץ על אדם במסעדה סינית אשר תובע אותו. לבסוף, תמורת קיום יחסי מין עם קית' ושכירותו כמאבטחו האישי, הוא מבטל את התביעה.
בעונה החמישית דייוויד מתייחס אל קית' כבן זוגו. כשחייהם מתחילים להסתדר, הם מחליטים לאמץ ילד. לאחר ניסיונות ממושכים הם מחליטים לאמץ שני אחים אפרו אמריקניים נטושים - דורל ואנתוני. בקליפ סיום הסדרה, מתברר כי הם התחתנו באופן חוקי בשנת 2009, והם נשארים יחד עד שקית' נרצח בשנת 2029. בסופו של דבר דייוויד מת מהתקף לב במהלך יציאה משפחתית בגיל 75. שניות לפני מותו הוא רואה את קית' כשהיה צעיר.